钦定古今图书集成/明伦汇编/闺媛典/第040卷 > 蔡人之妻
## 钦定古今图书集成/明伦汇编/闺媛典/第040卷 > 蔡人之妻

按刘向《列女传》：“蔡人之妻者，宋人之女也。既嫁于蔡，
而夫有恶疾，其母将改嫁之，女曰：‘夫之不幸，乃妾之
不幸也。奈何去之？适人之道，一与之醮，终身不改。不
幸遇恶疾，不改其意。且夫采采芣苢之草，虽其臭恶，
犹始于捋采之，终于怀撷之，浸以益亲，况于人乎？况
于夫妇之道乎？彼无大故，又不遣妾，何以得去’？”终不
听其母，乃作《芣苢》之诗。君子曰：“宋女之意，甚贞而一
也。”